Da alarmen gikk ved In Aménas 16. januar, ble gassanlegget umiddelbart stengt. Terroristene ønsket ifølge Lofti å få startet gassproduksjonen igjen, slik at de kunne bruke eksplosjonsfaren til å presse hæren til å godta forhandlinger, skriver VG.
- Jeg kan bekrefte at mine norske venner Hans Bjone og Tore Bech ble forsøkt tvunget til å sette i gang en omstart av gassanlegget. De motsatte seg ved å si at de ikke visste hvordan man gjorde det. Det var en heroisk handling, sier Lofti.
- Vi vet at våre erfarne og dyktige medarbeidere ble utsatt for ekstreme prøvelser, sier pressetalsmann Pål Glad Pedersen. (©NTB)